nibzard/narodne-novine-full-text-markdown huggingface dataset:
## Odluka o dopuni Odluke o visini naknade predsjednicima, potpredsjednicima i članovima izbornih povjerenstava i biračkih odbora za provedbu prijevremenih izbora u jedinicama lokalne i područne (regionalne) samouprave u 2014. godini

### NN 66/2014 (30.5.2014.), Odluka o dopuni Odluke o visini naknade predsjednicima, potpredsjednicima i članovima izbornih povjerenstava i biračkih odbora za provedbu prijevremenih izbora u jedinicama lokalne i područne (regionalne) samouprave u 2014. godini

VLADA REPUBLIKE HRVATSKE

1253

Na temelju članka 46. stavka 3. Zakona o lokalnim izborima (»Narodne novine«, broj 144/2012), Vlada Republike Hrvatske je na sjednici održanoj 29. svibnja 2014. godine donijela

ODLUKU

O DOPUNI ODLUKE O VISINI NAKNADE PREDSJEDNICIMA, POTPREDSJEDNICIMA I ČLANOVIMA IZBORNIH POVJERENSTAVA I BIRAČKIH ODBORA ZA PROVEDBU PRIJEVREMENIH IZBORA U JEDINICAMA LOKALNE I PODRUČNE (REGIONALNE) SAMOUPRAVE U 2014. GODINI

I.

U Odluci o visini naknade predsjednicima, potpredsjednicima i članovima izbornih povjerenstava i biračkih odbora za provedbu prijevremenih izbora u jedinicama lokalne i područne (regionalne) samouprave u 2014. godini (»Narodne novine«, broj 40/2014) u točki II. dodaje se stavak 2. koji glasi:

»Iznimno od stavka 1. ove točke, kad se provode prijevremeni izbori samo u jedinici lokalne samouprave, predsjedniku, potpredsjedniku i članovima stalnog sastava županijskih izbornih povjerenstava za provedbu tih izbora određuje se naknada u iznosima utvrđenim točkama III., IV. i V. ove Odluke.«.

II.

Ova Odluka primjenjuje se na prijevremene izbore koji će se održati nakon stupanja na snagu ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/184

Urbroj: 50301-09/09-14-3

Zagreb, 29. svibnja 2014.

Predsjednik

Zoran Milanović, v. r.

Odluka, NN 66/2014-1253
## Odluka o utvrđivanju visine najamnine za stanove u vlasništvu Republike Hrvatske kojima upravlja Ministarstvo obrane

### NN 66/2014 (30.5.2014.), Odluka o utvrđivanju visine najamnine za stanove u vlasništvu Republike Hrvatske kojima upravlja Ministarstvo obrane

MINISTARSTVO OBRANE

1255

Na temelju članka 13. stavka 5., a u vezi s člankom 91. stavkom 2. Zakona o obrani (»Narodne novine«, br. 73/2013) i člankom 3. stavkom 1. točkom 1. podstavkom 2. Zakona o upravljanju i raspolaganju imovinom u vlasništvu Republike Hrvatske (»Narodne novine«, br. 94/2013) i u vezi s Odlukom o utvrđivanju visine slobodno ugovorene najamnine (»Narodne novine«, br. 120/2000) donosim

ODLUKU

O UTVRĐIVANJU VISINE NAJAMNINE ZA STANOVE U VLASNIŠTVU REPUBLIKE HRVATSKE KOJIMA UPRAVLJA MINISTARSTVO OBRANE

I.

Ovom odlukom utvrđuje se visina najamnine za stanove u vlasništvu Republike Hrvatske kojima upravlja Ministarstvo obrane, osim visine najamnine za službene stanove (stanove koji se daju na korištenje u svezi s obavljanjem poslova najmodavca).

II.

Visina slobodno ugovorene najamnine za stanove u vlasništvu Republike Hrvatske kojima upravlja Ministarstvo obrane što je plaćaju najmoprimci u slučajevima propisanim Zakonom o najmu stanova, utvrđuje se u visini dvostrukog mjesečnog iznosa zajedničke pričuve koja se plaća u stambenoj zgradi u kojoj se stan nalazi.

III.

Iznimno od točke II. ove Odluke, visina slobodno ugovorene najamnine koju plaćaju najmoprimci iz članka 30. stavka 2. Zakona o najmu stanova (»Narodne novine« br. 91/1996, 48/1998, 66/1998 i 22/2006), a koji na temelju članka 31. stavka 2. Zakona o najmu stanova (»Narodne novine«, br. 91/1996, 48/1998, 66/1998 i 22/2006), nemaju pravo na zaštićenu najamninu, utvrđuje se u iznosu od 15,00 kn/m2 stambene površine.

IV.

Najamnina iz točke II. ove Odluke može se mijenjati u skladu s odredbama Zakona o najmu stanova (»Narodne novine«, br. 91/1996, 48/1998, 66/1998 i 22/2006).

V.

Danom stupanja na snagu ove Odluke prestaje važiti Odluka o utvrđivanju visine slobodno ugovorene najamnine (»Narodne novine«, br. 149/1999).

VI.

Ova Odluka objavit će se u »Narodnim novinama« i stupa na snagu 1. lipnja 2014.

Klasa: 023-03/14-03/1

Urbroj: 512-01-14-369

Zagreb, 26. svibnja 2014.

Ministar

Ante Kotromanović, v. r.

Odluka, NN 66/2014-1255
## Pravilnik o izmjenama i dopunama Pravilnika o načinu izvršavanja mjera opreza

### NN 66/2014 (30.5.2014.), Pravilnik o izmjenama i dopunama Pravilnika o načinu izvršavanja mjera opreza

66 30.05.2014 Pravilnik o izmjenama i dopunama Pravilnika o načinu izvršavanja mjera opreza

MINISTARSTVO PRAVOSUĐA

1256

Na temelju članka 100. stavka 6. Zakona o kaznenom postupku (»Narodne novine«, br. 152/08, 76/20, 80/11, 91/12, 143/12, 56/13 i 145/13) ministar pravosuđa uz suglasnost ministra unutarnjih poslova i ministra obrane donosi

PRAVILNIK

O IZMJENAMA I DOPUNAMA PRAVILNIKA O NAČINU IZVRŠAVANJA MJERA OPREZA

Članak 1.

U Pravilniku o načinu izvršavanja mjera opreza (»Narodne novine«, br. 92/09), članak 5. mijenja se i glasi:

»Rješenje kojim se policiji nalaže izvršenje mjera opreza iz članka 100. stavka 2. i 3. Zakona o kaznenom postupku prema vojnoj osobi u službi u Ministarstvu obrane i Oružanim snagama Republike Hrvatske ili državnom službeniku i namješteniku u službi u Oružanim snagama Republike Hrvatske dostavit će se na izvršenje vojnoj policiji u skladu sa Zakonom o obrani (»Narodne novine«, broj 73/13).«

Članak 2.

Iza članka 13. dodaju se članci 13.a i 13.b koji glase:

»Članak 13.a

(1) Za provjeru izvršavanja mjere opreza zabrane uhođenja ili uznemiravanja žrtve ili druge osobe nadležna je policija prema mjestu gdje se nalazi osoba u svrhu čije zaštite je mjera određena.

(2) Provjera se vrši razgovorom s osobom u svrhu čije zaštite je mjera određena.

Članak 13.b

(1) Za provjeru izvršavanja mjere opreza udaljenja iz doma nadležna je policija prema mjestu gdje se nalazi dom.

(2) Provjera se vrši neposredno na terenu: dolaskom djelatnika policije na adresu doma okrivljenika, razgovorom s ukućanima i susjedima okrivljenika ili na drugi odgovarajući način.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/14-01-01/16

Urbroj: 514-05-01-01-02-14-15

Zagreb, 26. svibnja 2014.

Ministar
Orsat Miljenić, v. r.

Pravilnik, NN 66/2014-1256
## Pravilnik o izmjenama Pravilnika o uvjetima i načinu upotrebe sportsko-rekreativnih zrakoplova

### NN 66/2014 (30.5.2014.), Pravilnik o izmjenama Pravilnika o uvjetima i načinu upotrebe sportsko-rekreativnih zrakoplova

MINISTARSTVO POMORSTVA, PROMETA I INFRASTRUKTURE

1262

Na temelju članka 142. točka 1., 2. i 5. Zakona o zračnom prometu (»Narodne novine« broj 69/09, 84/11, 54/13 i 127/13) ministar pomorstva, prometa i infrastrukture donosi

PRAVILNIK

O IZMJENAMA PRAVILNIKA O UVJETIMA I NAČINU UPOTREBE SPORTSKO-REKREATIVNIH ZRAKOPLOVA

Članak 1.

U Pravilniku o uvjetima i načinu upotrebe sportsko-rekreativnih zrakoplova (»Narodne novine« broj 34/14) članak 2. točka 12. mijenja se i glasi:

»(12) Kandidat: podnositelj zahtjeva za stjecanje dozvole, ovlaštenja ili odobrenja ispitivač.«

Članak 2.

Članak 6. stavak 1. točka b) mijenja se i glasi:

»b) posjeduje valjan certifikat o zdravstvenoj sposobnosti kategorije 2 izdane u skladu s Uredbom Komisije (EU) 1178/2011.«

Članak 3.

Članak 32. stavak 1. točka c) mijenja se i glasi:

»c) posjeduje valjan certifikat o zdravstvenoj sposobnosti kategorije 2 izdane u skladu s Uredbom Komisije (EU) 1178/2011, i«

Članak 4.

Članak 35. stavak 3. točka a) mijenja se i glasi:

»a) posjeduje valjan certifikat o zdravstvenoj sposobnosti kategorije 2 izdane u skladu s Uredbom Komisije (EU) 1178/2011,«.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/14-01/68

Urbroj: 530-06-1-1-14-2

Zagreb, 21. svibnja 2014.

Ministar

pomorstva, prometa i infrastrukture

dr. sc. Siniša Hajdaš Dončić, v. r.

Pravilnik, NN 66/2014-1262
## Pravilnik o izmjenama Pravilnika o provedbi programa izravne potpore i pojedinih mjera državne potpore poljoprivredi u 2014. godini

### NN 66/2014 (30.5.2014.), Pravilnik o izmjenama Pravilnika o provedbi programa izravne potpore i pojedinih mjera državne potpore poljoprivredi u 2014. godini

66 30.05.2014 Pravilnik o izmjenama Pravilnika o provedbi programa izravne potpore i pojedinih mjera državne potpore poljoprivredi u 2014. godini

MINISTARSTVO POLJOPRIVREDE

1263

Na temelju članaka 15., 21., 22. i 28. Zakona o potpori poljoprivredi i ruralnom razvoju (»Narodne novine« br. 80/2013 i 41/2014), ministar poljoprivrede donosi

PRAVILNIK

O IZMJENAMA PRAVILNIKA O PROVEDBI PROGRAMA IZRAVNE POTPORE I POJEDINIH MJERA DRŽAVNE POTPORE POLJOPRIVREDI U 2014. GODINI

Članak 1.

U Pravilniku o provedbi programa izravne potpore i pojedinih mjera državne potpore poljoprivredi u 2014. godini (»Narodne novine«, br. 27/2014 i 40/2014), u članku 35. stavku 1. riječi »mliječne ili kombinirane pasmine« brišu se.

U stavku 2. broj »(350.000)« zamjenjuje se riječima »u mililitru (350.000/ml)«.

Članak 2.

U članku 36. stavku 2. riječi »mesne ili kombinirane pasmine« zamjenjuju se riječima »u tovu«, a riječi »goveđeg, janjećeg i jarećeg« brišu se.

Članak 3.

U članku 37. stavak 5. mijenja se i glasi:

»(5) Najmanje 65% janjadi ili jaradi u odnosu na broj ovaca ili koza na gospodarstvu mora biti isporučeno na klanje tijekom 2014. godine do 31. prosinca 2014. sukladno važećim zakonskim propisima.«

Članak 4.

U članku 67. stavku 3. riječi: »od nastanka utjecaja više sile ili iznimnih okolnosti« zamjenjuju se riječima: »od trenutka kada je to moguće učiniti s obzirom na okolnosti više sile ili iznimnih okolnosti«.

Članak 5.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-01/13-01/95

Urbroj: 525-07/0217-14-11

Zagreb, 26. svibnja 2014.

Ministar poljoprivrede
Tihomir Jakovina, v. r.

Pravilnik, NN 66/2014-1263
## Pravilnik o izmjeni Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

### NN 66/2014 (30.5.2014.), Pravilnik o izmjeni Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

MINISTARSTVO POLJOPRIVREDE

1264

Na temelju članka 9. stavka 1. točke 1., 2., 4., 5., 7., 8., 10. Zakona o morskom ribarstvu (»Narodne novine« broj 81/2013 i 14/2014) ministar poljoprivrede donosi

PRAVILNIK

O IZMJENI PRAVILNIKA O ULOVU, UZGOJU I PROMETU TUNE (Thunnus thynnus), IGLUNA (Xiphias gladius) I IGLANA (Tetrapturus belone)

Članak 1.

U Pravilniku o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 11/2014, 20/2014 i 61/2014) u članku 24. stavku 13. rečenica: »Na početku i/ili na kraju svakog videozapisa mora biti prikazan broj ICCAT Deklaracije o prebacivanju.« mijenja se i glasi:

»Na početku i/ili na kraju svakog videozapisa mora biti prikazan broj autorizacije iz stavka 3. ovog članka.«.

Članak 2.

Ovaj Pravilnik stupa na snagu prvog dana od dana objave u »Narodnim novinama«.

Klasa: 324-01/14-01/09

Urbroj: 525-13/0323-14-12

Zagreb, 28. svibnja 2014.

Ministar

Tihomir Jakovina, v. r.

Pravilnik, NN 66/2014-1264
## Ispravak Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

### NN 66/2014 (30.5.2014.), Ispravak Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

NARODNE NOVINE

1273

U Pravilniku o vrsti i visini naknada i administrativnih pristojbi Hrvatske agencije za nadzor financijskih usluga objavljenom u Narodnim novinama br. 40. od 28. ožujka 2014. godine, utvrđena je tiskarska pogreška te se daje

ISPRAVAK

PRAVILNIKA O VRSTI I VISINI NAKNADA I ADMINISTRATIVNIH PRISTOJBI HRVATSKE AGENCIJE ZA NADZOR FINANCIJSKIH USLUGA

U članku 7. točka 22. u rubrici Naknada izostavljen je iznos 2.500,00 kn.

Urbroj: 50501-4/2-14
Zagreb, 30. svibnja 2014.

Glavna i odgovorna urednica

Zdenka Pogarčić, v. r.

66 30.05.2014 Ispravak Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

66 30.05.2014 Ispravak Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

66 30.05.2014 Ispravak Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

66 30.05.2014 Ispravak Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

66 30.05.2014 Ispravak Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

Ostalo, NN 66/2014-1273
## Odluka o mjerilima za utvrđivanje visine naknade za rad i naknadama troškova članovima Povjerenstva za fiskalnu politiku

### NN 67/2014 (2.6.2014.), Odluka o mjerilima za utvrđivanje visine naknade za rad i naknadama troškova članovima Povjerenstva za fiskalnu politiku

67 02.06.2014 Odluka o mjerilima za utvrđivanje visine naknade za rad i naknadama troškova članovima Povjerenstva za fiskalnu politiku

ODBOR ZA IZBOR, IMENOVANJA I UPRAVNE POSLOVE HRVATSKOGA SABORA

1274

Na temelju članka 105. stavka 1. podstavka 7. Poslovnika Hrvatskoga sabora (»Narodne novine«, br. 81/13.), i točke VII. stavka 2. Odluke o osnivanju Povjerenstva za fiskalnu politiku (»Narodne novine«, br. 156/13., u daljnjem tekstu: Odluka) Odbor za izbor, imenovanja i upravne poslove Hrvatskoga sabora je na 32. sjednici održanoj 29. svibnja 2014., donio

ODLUKU

O MJERILIMA ZA UTVRĐIVANJE VISINE NAKNADE ZA RAD I NAKNADAMA TROŠKOVA ČLANOVIMA POVJERENSTVA ZA FISKALNU POLITIKU

I.

Ovom Odlukom propisuju se mjerila za utvrđivanje visine naknade za rad i naknadama troškova članovima Povjerenstva za fiskalnu politiku (u daljnjem tekstu: Povjerenstvo) sukladno točki VII. Odluke.

II.

Imenovani članovi Povjerenstva imaju pravo na mjesečnu naknadu za svoj rad koja im se isplaćuje mjesečno unatrag u visini koja se utvrđuje množenjem osnovice za obračun plaće državnih dužnosnika utvrđene Zakonom o obvezama i pravima državnih dužnosnika (»Narodne novine«, br. 101/98, 135/98, 105/99, 25/00, 73/00, 30/01, 59/01, 114/01., 153/02., 163/03., 16/04., 30/04., 121/05., 151/05., 141/06., 17/07., 34/07., 107/07., 60/08., 38/09., 150/11. i 22/13.) s koeficijentom 0,60.

Članovima Povjerenstva naknada iz stavka 1. ove točke neće se isplaćivati u vremenu od 15. srpnja do 15. rujna i od 15. prosinca do 15. siječnja tekuće godine, te u razdoblju od raspuštanja do konstituiranja novog saziva Hrvatskoga sabora.

III.

Osobe iz točke II. ove Odluke s mjestom stanovanja izvan Zagreba, za dolazak na sjednicu Povjerenstva imaju pravo na naknadu prijevoznih troškova u visini stvarnih troškova ili naknadu troškova za korištenje privatnog automobila u službene svrhe i naknadu troškova noćenja u visini stvarnih troškova kako je utvrđeno za korisnike koji se financiraju iz državnog proračuna.

IV.

Pravo na naknadu iz točke II. ove Odluke utvrđuje rješenjem Odbor za izbor, imenovanja i upravne poslove Hrvatskoga sabora.

Pravo na naknade iz točke III. ove Odluke ostvaruje se nakon završetka sjednice Povjerenstva predočenjem dokaza o sudjelovanju na sjednici (poziv za sjednicu ili evidenciju prisustvovanja odnosno putni nalog), a utvrđuje ga tajnik Hrvatskoga sabora.

V.

Sredstva za naknade iz točke II. i III. osiguravaju se u državnom proračunu na pozicijama Hrvatskoga sabora.

VI.

Prava iz točke II. i III. ove Odluke ostvaruju se od dana imenovanja članova Povjerenstva.

VII.

Ova Odluka stupa na snagu danom objave u »Narodnim novinama«.

Klasa: 121-01/14-02/03
Urbroj: 6521-18-14-01
Zagreb, 29. svibnja 2014.

Predsjednik
Odbora za izbor, imenovanja
i upravne poslove
Hrvatskoga sabora
Šime Lučin, v. r.

Odluka, NN 67/2014-1274
## Odluka o postavljanju Nives Malenice za izvanrednu i opunomoćenu veleposlanicu Republike Hrvatske u Republici Peruu, sa sjedištem u Santiagu de Chile

### NN 67/2014 (2.6.2014.), Odluka o postavljanju Nives Malenice za izvanrednu i opunomoćenu veleposlanicu Republike Hrvatske u Republici Peruu, sa sjedištem u Santiagu de Chile

67 02.06.2014 Odluka o postavljanju Nives Malenice za izvanrednu i opunomoćenu veleposlanicu Republike Hrvatske u Republici Peruu, sa sjedištem u Santiagu de Chile

PREDSJEDNIK REPUBLIKE HRVATSKE

1275

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/29, urbroj: 5030115/1-14-14 od 22. svibnja 2014., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

NIVES MALENICA, izvanredna i opunomoćena veleposlanica Republike Hrvatske u Republici Čileu, sa sjedištem u Santiagu de Chile, postavlja se i za izvanrednu i opunomoćenu veleposlanicu Republike Hrvatske u Republici Peruu, sa sjedištem u Santiagu de Chile.

Ova Odluka stupa na snagu danom donošenja.

Klasa: 018-07/14-02/21
Urbroj: 71-05-03/1-14-2
Zagreb, 28. svibnja 2014.

Predsjednik
Republike Hrvatske
Ivo Josipović, v. r.

Odluka, NN 67/2014-1275
## Rješenje o imenovanju zamjenika ravnatelja Državnog hidrometeorološkog zavoda

### NN 67/2014 (2.6.2014.), Rješenje o imenovanju zamjenika ravnatelja Državnog hidrometeorološkog zavoda

VLADA REPUBLIKE HRVATSKE

1277

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 52. stavka 3. Zakona o sustavu državne uprave (»Narodne novine«, br. 150/2011 i 12/2013) i članka 74.a stavka 1. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013 i 38/2013), Vlada Republike Hrvatske je na sjednici održanoj 29. svibnja 2014. godine donijela

RJEŠENJE

O IMENOVANJU ZAMJENIKA RAVNATELJA DRŽAVNOG HIDROMETEOROLOŠKOG ZAVODA

Imenuje se dr. sc. KREŠO PANDŽIĆ zamjenikom ravnatelja Državnog hidrometeorološkog zavoda, na razdoblje od četiri godine.

Klasa: 080-02/14-01/141

Urbroj: 5030115/1-14-02

Zagreb, 29. svibnja 2014.

Predsjednik

Zoran Milanović, v. r.

Rješenje, NN 67/2014-1277
## Rješenje o imenovanju članice Stožera zaštite i spašavanja Republike Hrvatske

### NN 67/2014 (2.6.2014.), Rješenje o imenovanju članice Stožera zaštite i spašavanja Republike Hrvatske

VLADA REPUBLIKE HRVATSKE

1278

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 4. Zakona o zaštiti i spašavanju (»Narodne novine«, br. 174/2004, 79/2007, 38/2009 i 127/2010), Vlada Republike Hrvatske je na sjednici održanoj 29. svibnja 2014. godine donijela

RJEŠENJE

O IMENOVANJU ČLANICE STOŽERA ZAŠTITE I SPAŠAVANJA REPUBLIKE HRVATSKE

Imenuje se MIHAELA MATOKANOVIĆ DŽIMBEG članicom Stožera zaštite i spašavanja Republike Hrvatske.

Klasa: 080-02/14-01/143

Urbroj: 5030115/1-14-02

Zagreb, 29. svibnja 2014.

Predsjednik

Zoran Milanović, v. r.

Rješenje, NN 67/2014-1278
## Odluka o potvrđivanju Godišnjih financijskih izvještaja Hrvatske banke za obnovu i razvitak za 2013. godinu

### NN 68/2014 (4.6.2014.), Odluka o potvrđivanju Godišnjih financijskih izvještaja Hrvatske banke za obnovu i razvitak za 2013. godinu

HRVATSKI SABOR

1285

Na temelju članka 81. Ustava Republike Hrvatske i članka 22. stavka 1. Zakona o Hrvatskoj banci za obnovu i razvitak (»Narodne novine«, br. 138/06. i 25/13.), Hrvatski sabor na sjednici 30. svibnja 2014., donio je

ODLUKU

O POTVRĐIVANJU GODIŠNJIH FINANCIJSKIH IZVJEŠTAJA HRVATSKE BANKE ZA OBNOVU I RAZVITAK ZA 2013. GODINU

Potvrđuju se Godišnji financijski izvještaji Hrvatske banke za obnovu i razvitak za 2013. godinu.

Klasa: 021-12/14-09/21

Zagreb, 30. svibnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 68/2014-1285
## Odluka o izboru člana Odbora za financije i državni proračun Hrvatskoga sabora

### NN 68/2014 (4.6.2014.), Odluka o izboru člana Odbora za financije i državni proračun Hrvatskoga sabora

HRVATSKI SABOR

1286

Na temelju članka 81. Ustava Republike Hrvatske i članaka 46. i 74. Poslovnika Hrvatskoga sabora, Hrvatski sabor na sjednici 30. svibnja 2014., donio je

ODLUKU

O IZBORU ČLANA ODBORA ZA FINANCIJE I DRŽAVNI PRORAČUN HRVATSKOGA SABORA

Za člana Odbora za financije i državni proračun Hrvatskoga sabora bira se KREŠIMIR BUBALO.

Klasa: 021-13/14-12/11

Zagreb, 30. svibnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 68/2014-1286
## Odluka o izboru člana i prestanku mandata člana Odbora za ljudska prava i prava nacionalnih manjina Hrvatskoga sabora

### NN 68/2014 (4.6.2014.), Odluka o izboru člana i prestanku mandata člana Odbora za ljudska prava i prava nacionalnih manjina Hrvatskoga sabora

HRVATSKI SABOR

1287

Na temelju članka 81. Ustava Republike Hrvatske i članaka 46. i 80. Poslovnika Hrvatskoga sabora, Hrvatski sabor na sjednici 30. svibnja 2014., donio je

ODLUKU

O IZBORU ČLANA I PRESTANKU MANDATA ČLANA ODBORA ZA LJUDSKA PRAVA I PRAVA NACIONALNIH MANJINA HRVATSKOGA SABORA

I.

Za člana Odbora za ljudska prava i prava nacionalnih manjina Hrvatskoga sabora bira se ŠANDOR JUHAS.

II.

Dana 1. travnja 2014. dužnost člana Odbora za ljudska prava i prava nacionalnih manjina Hrvatskoga sabora prestao je obnašati mr. sc. DENEŠ ŠOJA, zbog mirovanja zastupničkog mandata.

Klasa: 021-13/14-12/13

Zagreb, 30. svibnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 68/2014-1287
## Odluka o razrješenju i izboru članice Odbora za rad, mirovinski sustav i socijalno partnerstvo Hrvatskoga sabora

### NN 68/2014 (4.6.2014.), Odluka o razrješenju i izboru članice Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

1288

Na temelju članka 81. Ustava Republike Hrvatske i članaka 46. i 84. Poslovnika Hrvatskoga sabora, Hrvatski sabor na sjednici 30. svibnja 2014., donio je

ODLUKU

O RAZRJEŠENJU I IZBORU ČLANICE ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Razrješuje se članica Odbora za rad, mirovinski sustav i socijalno partnerstvo Hrvatskoga sabora ĐURĐICA SUMRAK.

II.

Za članicu Odbora za rad, mirovinski sustav i socijalno partnerstvo Hrvatskoga sabora bira se NADA MURGANIĆ.

Klasa: 021-13/14-12/16

Zagreb, 30. svibnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 68/2014-1288
## Odluka o razrješenju člana i izboru članice Odbora za obitelj, mlade i sport Hrvatskoga sabora

### NN 68/2014 (4.6.2014.), Odluka o razrješenju člana i izboru članice Odbora za obitelj, mlade i sport Hrvatskoga sabora

HRVATSKI SABOR

1289

Na temelju članka 81. Ustava Republike Hrvatske i članaka 46. i 88. Poslovnika Hrvatskoga sabora, Hrvatski sabor na sjednici 30. svibnja 2014., donio je

ODLUKU

O RAZRJEŠENJU ČLANA I IZBORU ČLANICE ODBORA ZA OBITELJ, MLADE I SPORT HRVATSKOGA SABORA

I.

Razrješuje se član Odbora za obitelj, mlade i sport Hrvatskoga sabora ANTE JEROLIMOV.

II.

Za članicu Odbora za obitelj, mlade i sport Hrvatskoga sabora bira se ĐURĐICA SUMRAK.

Klasa: 021-13/14-12/14

Zagreb, 30. svibnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 68/2014-1289
## Odluka o izboru člana i prestanku mandata člana Odbora za regionalni razvoj i fondove Europske unije Hrvatskoga sabora

### NN 68/2014 (4.6.2014.), Odluka o izboru člana i prestanku mandata člana Odbora za regionalni razvoj i fondove Europske unije Hrvatskoga sabora

HRVATSKI SABOR

1290

Na temelju članka 81. Ustava Republike Hrvatske i članaka 46. i 102. Poslovnika Hrvatskoga sabora, Hrvatski sabor na sjednici 30. svibnja 2014., donio je

ODLUKU

O IZBORU ČLANA I PRESTANKU MANDATA ČLANA ODBORA ZA REGIONALNI RAZVOJ I FONDOVE EUROPSKE UNIJE HRVATSKOGA SABORA

I.

Za člana Odbora za regionalni razvoj i fondove Europske unije Hrvatskoga sabora bira se ZVONKO MILAS.

II.

Dana 22. ožujka 2013. dužnost člana Odbora za regionalni razvoj i fondove Europske unije Hrvatskoga sabora prestao je obnašati PETAR ČOBANKOVIĆ, zbog prestanka zastupničkog mandata.

Klasa: 021-13/13-12/10

Zagreb, 30. svibnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 68/2014-1290
## Odluka o razrješenju članice, izboru članova i prestanku mandata člana Odbora za lokalnu i područnu (regionalnu) samoupravu Hrvatskoga sabora

### NN 68/2014 (4.6.2014.), Odluka o razrješenju članice, izboru članova i prestanku mandata člana Odbora za lokalnu i područnu (regionalnu) samoupravu Hrvatskoga sabora

HRVATSKI SABOR

1291

Na temelju članka 81. Ustava Republike Hrvatske i članaka 46. i 115. Poslovnika Hrvatskoga sabora, Hrvatski sabor na sjednici 30. svibnja 2014., donio je

ODLUKU

O RAZRJEŠENJU ČLANICE, IZBORU ČLANOVA I PRESTANKU MANDATA ČLANA ODBORA ZA LOKALNU I PODRUČNU (REGIONALNU) SAMOUPRAVU HRVATSKOGA SABORA

I.

Razrješuje se članica Odbora za lokalnu i područnu (regionalnu) samoupravu Hrvatskoga sabora NADA MURGANIĆ.

II.

Za članove Odbora za lokalnu i područnu (regionalnu) samoupravu Hrvatskoga sabora biraju se

– ANTE JEROLIMOV

– ŠANDOR JUHAS.

III.

Dana 1. travnja 2014. dužnost člana Odbora za lokalnu i područnu (regionalnu) samoupravu Hrvatskoga sabora prestao je obnašati mr. sc. DENEŠ ŠOJA, zbog mirovanja zastupničkog mandata.

Klasa: 021-13/14-12/15

Zagreb, 30. svibnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 68/2014-1291
## Odluka o postavljanju Stribora Kikereca za izvanrednog i opunomoćenog veleposlanika Republike Hrvatske u Islamskoj Republici Iranu, sa sjedištem u Teheranu

### NN 68/2014 (4.6.2014.), Odluka o postavljanju Stribora Kikereca za izvanrednog i opunomoćenog veleposlanika Republike Hrvatske u Islamskoj Republici Iranu, sa sjedištem u Teheranu

68 04.06.2014 Odluka o postavljanju Stribora Kikereca za izvanrednog i opunomoćenog veleposlanika Republike Hrvatske u Islamskoj Republici Iranu, sa sjedištem u Teheranu

PREDSJEDNIK
REPUBLIKE HRVATSKE

1294

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/37, urbroj: 5030115/1-14-08 od 28. svibnja 2014., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

STRIBOR KIKEREC postavlja se za izvanrednog i opunomoćenog veleposlanika Republike Hrvatske u Islamskoj Republici Iranu, sa sjedištem u Teheranu.

Ova Odluka stupa na snagu 1. lipnja 2014. godine.

Klasa: 018-07/14-02/22
Urbroj: 71-05-03/1-14-2
Zagreb, 29. svibnja 2014.

Predsjednik
Republike Hrvatske
Ivo Josipović, v. r.

Odluka, NN 68/2014-1294
## Odluka o postavljanju Nives Malenice za izvanrednu i opunomoćenu veleposlanicu Republike Hrvatske u Višenacionalnoj Državi Boliviji, sa sjedištem u Santiagu de Chile

### NN 68/2014 (4.6.2014.), Odluka o postavljanju Nives Malenice za izvanrednu i opunomoćenu veleposlanicu Republike Hrvatske u Višenacionalnoj Državi Boliviji, sa sjedištem u Santiagu de Chile

PREDSJEDNIK REPUBLIKE HRVATSKE

1295

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/29, urbroj: 5030115/1-14-17 od 29. svibnja 2014., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

NIVES MALENICA, izvanredna i opunomoćena veleposlanica Republike Hrvatske u Republici Čileu, sa sjedištem u Santiagu de Chile, postavlja se i za izvanrednu i opunomoćenu veleposlanicu Republike Hrvatske u Višenacionalnoj Državi Boliviji, sa sjedištem u Santiagu de Chile.

Ova Odluka stupa na snagu danom donošenja.

Klasa: 018-07/14-02/23

Urbroj: 71-05-03/1-14-2

Zagreb, 30. svibnja 2014.

Predsjednik

Republike Hrvatske

Ivo Josipović, v. r.

Odluka, NN 68/2014-1295
## Odluka o opozivu Hrvoja Cvitanovića dužnosti generalnog konzula Republike Hrvatske u Švicarskoj Konfederaciji, sa sjedištem u Zurichu

### NN 68/2014 (4.6.2014.), Odluka o opozivu Hrvoja Cvitanovića dužnosti generalnog konzula Republike Hrvatske u Švicarskoj Konfederaciji, sa sjedištem u Zurichu

PREDSJEDNIK REPUBLIKE HRVATSKE

1296

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1402/05, urbroj: 5030115/1-14-08 od 28. svibnja 2014., donosim

ODLUKU

O OPOZIVU GENERALNOG KONZULA REPUBLIKE HRVATSKE U ŠVICARSKOJ KONFEDERACIJI, SA SJEDIŠTEM U ZÜRICHU

HRVOJE CVITANOVIĆ opoziva se dužnosti generalnog konzula Republike Hrvatske u Švicarskoj Konfederaciji, sa sjedištem u Zürichu, i konzularnim ovlastima nad konzularnim područjem koje obuhvaća kantone: Zürich, Luzern, Uri, Schwyz, Obwalden, Nidwalden, Glarus, Zug, Schaffhausen, Appenzell (oba polukantona Rhoden), St. Gallen, Graubünden, Aargau i Thurgau.

Ova Odluka stupa na snagu 31. srpnja 2014. godine.

Klasa: 018-07/14-03/02

Urbroj: 71-05-03/1-14-2

Zagreb, 29. svibnja 2014.

Predsjednik

Republike Hrvatske

Ivo Josipović, v. r.

Odluka, NN 68/2014-1296
## Odluka o donošenju Nacionalnog programa sigurnosti u zračnom prometu

### NN 68/2014 (4.6.2014.), Odluka o donošenju Nacionalnog programa sigurnosti u zračnom prometu

VLADA REPUBLIKE HRVATSKE

1297

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 56. stavka 1. Zakona o zračnom o prometu (»Narodne novine«, br. 69/2009, 84/2011, 54/2013 i 127/2013), Vlada Republike Hrvatske je na sjednici održanoj 29. svibnja 2014. godine donijela

[ODLUKU
O DONOŠENJU NACIONALNOG PROGRAMA SIGURNOSTI U ZRAČNOM PROMETU](dodatni/431854.pdf)

68 04.06.2014 Odluka o donošenju Nacionalnog programa sigurnosti u zračnom prometu

68 04.06.2014 Odluka o donošenju Nacionalnog programa sigurnosti u zračnom prometu

68 04.06.2014 Odluka o donošenju Nacionalnog programa sigurnosti u zračnom prometu

Odluka, NN 68/2014-1297
## Odluka o utvrđivanju interesa Republike Hrvatske za izgradnju zone 1. Winnetoulanda Jasenice kao dijela "Zabavnog parka Pariževačka glavica" u k.o. Jasenice

### NN 69/2014 (6.6.2014.), Odluka o utvrđivanju interesa Republike Hrvatske za izgradnju zone 1. Winnetoulanda Jasenice kao dijela "Zabavnog parka Pariževačka glavica" u k.o. Jasenice

VLADA REPUBLIKE HRVATSKE

1306

Na temelju članka 9. stavka 4. Zakona o izvlaštenju (»Narodne novine«, br. 9/94, 35/94, 112/2000, 114/2001, 79/2006, 45/2011 i 34/2012), Vlada Republike Hrvatske je na sjednici održanoj 5. lipnja 2014. godine donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU ZONE 1. WINNETOULANDA JASENICE KAO DIJELA »ZABAVNOG PARKA PARIŽEVAČKA GLAVICA« U k.o. JASENICE

I.

Izgradnja zone 1. Winnetoulanda Jasenice kao dijela »Zabavnog parka Pariževačka glavica«, na:

– k.č.zem. 1565/42 k.o. Jasenice površine 19 574 m2 nastale od dijela k.č.zem. 1565/19 k.o. Jasenice, posjednik: općenarodna imovina Jasenice;

– k.č.zem. 438/437 k.o. Jasenice površine 170 738 m2 nastale od dijela k.č.zem. 438/29 k.o. Jasenice, posjednik: općenarodna imovina Jasenice;

– k.č.zem. 1636/57 k.o. Jasenice površine 1512 m2 nastale od dijela k.č.zem. 1636/1 k.o. Jasenice, posjednik: javno dobro Jasenice;

– k.č.zem. 425/2 k.o. Jasenice površine 426 m2 nastale od dijela k.č.zem. 425 k.o. Jasenice, posjednik: Maruna Marija, ud. Ivana, Jasenice

u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju pravomoćne lokacijske dozvole, klase: UP/I-350-05/10-01/17, urbroja: 2198/1-11-4/1-10-22, od 20. prosinca 2010. godine, izdane od strane Zadarske županije, Upravnog odjela za provedbu dokumenata prostornog uređenja i gradnje, Ispostava Obrovac i parcelacijskog elaborata izrađenog od strane Ureda ovlaštenog inženjera geodezije, Ivana Brkića, dipl. ing. geod., od 27. siječnja 2011. godine, ovjerovljenog da je izrađen u skladu s katastarsko-geodetskim propisima i prostorno-planskom dokumentacijom.

III.

Ova Odluka stupa na snagu osmoga dana od dana objave u »Narodnim novinama«.

Klasa: UP-I-022-03/14-04/04

Urbroj: 50301-09/09-14-5

Zagreb, 5. lipnja 2014.

Predsjednik

Zoran Milanović, v. r.

Odluka, NN 69/2014-1306
## Odluka o utvrđivanju interesa Republike Hrvatske za izgradnju zone 2. Winnetoulanda Jasenice kao dijela "Zabavnog parka Pariževačka glavica" u k.o. Jasenice

### NN 69/2014 (6.6.2014.), Odluka o utvrđivanju interesa Republike Hrvatske za izgradnju zone 2. Winnetoulanda Jasenice kao dijela "Zabavnog parka Pariževačka glavica" u k.o. Jasenice

VLADA REPUBLIKE HRVATSKE

1307

Na temelju članka 9. stavka 4. Zakona o izvlaštenju (»Narodne novine«, br. 9/94, 35/94, 112/2000, 114/2001, 79/2006, 45/2011 i 34/2012), Vlada Republike Hrvatske je na sjednici održanoj 5. lipnja 2014. godine donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU ZONE 2. WINNETOULANDA JASENICE KAO DIJELA »ZABAVNOG PARKA PARIŽEVAČKA GLAVICA« U k.o. JASENICE

I.

Izgradnja zone 2. Winnetoulanda Jasenice kao dijela »Zabavnog parka Pariževačka glavica«, na:

– k.č.zem. 1565/43 k.o. Jasenice površine 53083 m2 nastale od dijela k.č.zem. 1565/19 k.o. Jasenice, posjednik: općenarodna imovina Jasenice;

– k.č.zem. 438/438 k.o. Jasenice površine 1614 m2 nastale od dijela k.č.zem. 438/29 k.o. Jasenice, posjednik: općenarodna imovina Jasenice;

– k.č.zem. 1636/59 k.o. Jasenice površine 160 m2 nastale od dijela k.č.zem. 1636/1 k.o. Jasenice, posjednik: javno dobro Jasenice;

u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju pravomoćne lokacijske dozvole, klase: UP/I-350-05/10-01/14, urbroja: 2198/1-11-4/1-10-20, od 20. prosinca 2010. godine, izdane od strane Zadarske županije, Upravnog odjela za provedbu dokumenata prostornog uređenja i gradnje, Ispostava Obrovac i parcelacijskog elaborata izrađenog od strane Ureda ovlaštenog inženjera geodezije, Ivana Brkića, dipl. ing. geod., od 28. siječnja 2011. godine, ovjerovljenog da je izrađen u skladu s katastarsko-geodetskim propisima i prostorno-planskom dokumentacijom.

III.

Ova Odluka stupa na snagu osmoga dana od dana objave u »Narodnim novinama«.

Klasa: UP-I-022-03/14-04/02

Urbroj: 50301-09/09-14-5

Zagreb, 5. lipnja 2014.

Predsjednik

Zoran Milanović, v. r.

Odluka, NN 69/2014-1307
## Odluka o utvrđivanju interesa Republike Hrvatske za izgradnju zone 3. Winnetoulanda Jasenice kao dijela "Zabavnog parka Pariževačka glavica" u k.o. Jasenice

### NN 69/2014 (6.6.2014.), Odluka o utvrđivanju interesa Republike Hrvatske za izgradnju zone 3. Winnetoulanda Jasenice kao dijela "Zabavnog parka Pariževačka glavica" u k.o. Jasenice

VLADA REPUBLIKE HRVATSKE

1308

Na temelju članka 9. stavka 4. Zakona o izvlaštenju (»Narodne novine«, br. 9/94, 35/94, 112/2000, 114/2001, 79/2006, 45/2011 i 34/2012), Vlada Republike Hrvatske je na sjednici održanoj 5. lipnja 2014. godine donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU ZONE 3. WINNETOULANDA JASENICE KAO DIJELA »ZABAVNOG PARKA PARIŽEVAČKA GLAVICA« U k.o. JASENICE

I.

Izgradnja zone 3. Winnetoulanda Jasenice kao dijela »Zabavnog parka Pariževačka glavica«, na:

– k.č.zem. 1565/44 k.o. Jasenice površine 21 666 m2 nastale od dijela k.č.zem. 1565/19 k.o. Jasenice, posjednik: općenarodna imovina Jasenice;

– k.č.zem. 438/439 k.o. Jasenice površine 31 607 m2 nastale od dijela k.č.zem. 438/29 k.o. Jasenice, posjednik: općenarodna imovina Jasenice;

– k.č.zem. 1636/60 k.o. Jasenice površine 1252 m2 nastale od dijela k.č.zem. 1636/1 k.o. Jasenice, posjednik: javno dobro Jasenice;

– k.č.zem. 1618/6 k.o. Jasenice površine 177 m2 nastale od dijela k.č.zem. 1618/5 k.o. Jasenice, posjednik: Republika Hrvatska;

u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju pravomoćne lokacijske dozvole, klase: UP/I-350-05/10-01/18, urbroja: 2198/1-11-4/1-10-21, od 20. prosinca 2010. godine, izdane od strane Zadarske županije, Upravnog odjela za provedbu dokumenata prostornog uređenja i gradnje, Ispostava Obrovac i parcelacijskog elaborata izrađenog od strane Ureda ovlaštenog inženjera geodezije, Ivana Brkića, dipl. ing. geod., od 31. siječnja 2011. godine, ovjerovljenog da je izrađen u skladu s katastarsko-geodetskim propisima i prostorno-planskom dokumentacijom.

III.

Ova Odluka stupa na snagu osmoga dana od dana objave u »Narodnim novinama«.

Klasa: UP-I-022-03/14-04/05

Urbroj: 50301-09/09-14-5

Zagreb, 5. lipnja 2014.

Predsjednik

Zoran Milanović, v. r.

Odluka, NN 69/2014-1308
## Odluka o utvrđivanju interesa Republike Hrvatske za rekonstrukciju dionice državne ceste D54 s priključkom na Winnetouland Jasenice kao dijela "Zabavnog parka Pariževačka glavica" u k.o. Jasenice

### NN 69/2014 (6.6.2014.), Odluka o utvrđivanju interesa Republike Hrvatske za rekonstrukciju dionice državne ceste D54 s priključkom na Winnetouland Jasenice kao dijela "Zabavnog parka Pariževačka glavica" u k.o. Jasenice

VLADA REPUBLIKE HRVATSKE

1309

Na temelju članka 9. stavka 4. Zakona o izvlaštenju (»Narodne novine«, br. 9/94, 35/94, 112/2000, 114/2001, 79/2006, 45/2011 i 34/2012), Vlada Republike Hrvatske je na sjednici održanoj 5. lipnja 2014. godine donijela

ODLUKU

O UTVRĐIVANJU INTERESA REPUBLIKE HRVATSKE ZA REKONSTRUKCIJU DIONICE DRŽAVNE CESTE D54 S PRIKLJUČKOM NA WINNETOULAND JASENICE KAO DIJELA »ZABAVNOG PARKA PARIŽEVAČKA GLAVICA« U k.o. JASENICE

I.

Rekonstrukcija dionice državne ceste D54 s priključkom na Winnetouland Jasenice kao dijela »Zabavnog parka Pariževačka glavica«, na:

– k.č.zem. 1565/45 k.o. Jasenice površine 1659 m2 nastale od dijela k.č.zem. 1565/19 k.o. Jasenice, posjednik: općenarodna imovina Jasenice;

u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju pravomoćne lokacijske dozvole, klase: UP/I-350-05/10-01/19, urbroja: 2198/1-11-4/1-10-19, od 20. prosinca 2010. godine, izdane od strane Zadarske županije, Upravnog odjela za provedbu dokumenata prostornog uređenja i gradnje, Ispostava Obrovac i parcelacijskog elaborata izrađenog od strane Ureda ovlaštenog inženjera geodezije, Ivana Brkića, dipl. ing. geod., od 31. siječnja 2011. godine, ovjerovljenog da je izrađen u skladu s katastarsko-geodetskim propisima i prostorno-planskom dokumentacijom.

III.

Ova Odluka stupa na snagu osmoga dana od dana objave u »Narodnim novinama«.

Klasa: UP/I-022-03/14-04/03

Urbroj: 50301-09/09-14-5

Zagreb, 5. lipnja 2014.

Predsjednik

Zoran Milanović, v. r.

Odluka, NN 69/2014-1309
## Odluka o uvođenju naplate cestarine za korištenje autoceste A11 Zagreb - Sisak

### NN 69/2014 (6.6.2014.), Odluka o uvođenju naplate cestarine za korištenje autoceste A11 Zagreb - Sisak

VLADA REPUBLIKE HRVATSKE

1310

Na temelju članka 9. stavka 1. Zakona o cestama (»Narodne novine«, br. 84/2011, 22/2013, 54/2013 i 148/2013), Vlada Republike Hrvatske je na sjednici održanoj 5. lipnja 2014. godine donijela

ODLUKU

O UVOĐENJU NAPLATE CESTARINE ZA KORIŠTENJE AUTOCESTE A11 ZAGREB – SISAK

I.

Za korištenje autoceste A11 Zagreb – Sisak, uvodi se naplata cestarine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/152

Urbroj: 50301-05/05-14-2

Zagreb, 5. lipnja 2014.

Predsjednik

Zoran Milanović, v. r.

Odluka, NN 69/2014-1310
## Odluka o visini naknade troškova izborne promidžbe za izbor članova u Europski parlament iz Republike Hrvatske

### NN 69/2014 (6.6.2014.), Odluka o visini naknade troškova izborne promidžbe za izbor članova u Europski parlament iz Republike Hrvatske

VLADA REPUBLIKE HRVATSKE

1311

Na temelju članka 19. stavka 1. Zakona o financiranju političkih aktivnosti i izborne promidžbe (»Narodne novine«, br. 24/2011, 61/2011, 27/2013 i 2/2014 – Odluka Ustavnog suda Republike Hrvatske), Vlada Republike Hrvatske je na sjednici održanoj 5. lipnja 2014. godine donijela

ODLUKU

O VISINI NAKNADE TROŠKOVA IZBORNE PROMIDŽBE ZA IZBOR ČLANOVA U EUROPSKI PARLAMENT IZ REPUBLIKE HRVATSKE

I.

Ovom Odlukom utvrđuje se visina naknade troškova izborne promidžbe za izbor članova u Europski parlament iz Republike Hrvatske.

II.

Pravo na naknadu troškova iz točke I. ove Odluke imaju političke stranke i liste grupe birača koje na izborima za članove u Europski parlament dobiju najmanje 5% važećih glasova birača.

III.

Političke stranke i liste grupe birača iz točke II. ove Odluke imaju pravo na naknadu troškova izborne promidžbe u iznosu od 43.000,00 kuna, po osvojenom mjestu u Europskom parlamentu.

IV.

Političke stranke i liste grupe birača koje su na izborima za članove u Europski parlament dobile najmanje 5% važećih glasova birača, a nisu osvojile mjesto u Europskom parlamentu, imaju pravo na naknadu troškova izborne promidžbe u iznosu od 25.000,00 kuna.

V.

Naknada troškova izborne promidžbe isplaćuje se političkim strankama na poseban račun političke stranke otvoren za financiranje troškova izborne promidžbe.

Naknada troškova izborne promidžbe listama grupe birača isplaćuje se na poseban račun nositelja liste grupe birača, otvoren za financiranje troškova izborne promidžbe.

VI.

Naknada troškova izborne promidžbe iz točaka III. i IV. ove Odluke isplatit će se iz Državnog proračuna Republike Hrvatske za 2014. godinu, u roku od 60 dana od dana objave konačnih službenih rezultata izbora.

VII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/189

Urbroj: 50301-09/09-14-3

Zagreb, 5 lipnja 2014.

Predsjednik

Zoran Milanović, v. r.

Odluka, NN 69/2014-1311
## Odluka o izmjeni Odluke o osnivanju trgovačkog društva Zrakoplovno-tehnički centar d.d.

### NN 69/2014 (6.6.2014.), Odluka o izmjeni Odluke o osnivanju trgovačkog društva Zrakoplovno-tehnički centar d.d.

VLADA REPUBLIKE HRVATSKE

1312

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 5. lipnja 2014. godine donijela

ODLUKU

O IZMJENI ODLUKE O OSNIVANJU TRGOVAČKOG DRUŠTVA ZRAKOPLOVNO-TEHNIČKI CENTAR d.d.

I.

U Odluci o osnivanju trgovačkog društva Zrakoplovno-tehnički centar d.d. (»Narodne novine«, br. 53/2009 i 57/2012) točka IX. mijenja se i glasi:

»Društvo će imati Upravu od tri člana koju čini predsjednik i članovi Uprave.

Uprava Društva zastupat će Društvo u skladu s Izjavom o osnivanju Društva i Statutom Društva.«.

II.

U skladu s ovom Odlukom izvršit će se izmjena akta o osnivanju trgovačkog društva Zrakoplovno-tehnički centar d.d.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/206

Urbroj: 50301-09/09-14-2

Zagreb, 5. lipnja 2014.

Predsjednik

Zoran Milanović, v. r.

Odluka, NN 69/2014-1312
## Pravilnik o izmjenama i dopunama Pravilnika o uvjetima i mjerilima za davanje ovlaštenja za kontrolu projekata

### NN 69/2014 (6.6.2014.), Pravilnik o izmjenama i dopunama Pravilnika o uvjetima i mjerilima za davanje ovlaštenja za kontrolu projekata

69 06.06.2014 Pravilnik o izmjenama i dopunama Pravilnika o uvjetima i mjerilima za davanje ovlaštenja za kontrolu projekata

MINISTARSTVO GRADITELJSTVA I PROSTORNOGA UREĐENJA

1315

Na temelju članka 62. stavka 2. Zakona o gradnji (»Narodne novine«, broj 153/2013) ministrica graditeljstva i prostornoga uređenja donosi

PRAVILNIK

O IZMJENAMA I DOPUNAMA PRAVILNIKA O UVJETIMA I MJERILIMA ZA DAVANJE OVLAŠTENJA ZA KONTROLU PROJEKATA

Članak 1.

U Pravilniku o uvjetima i mjerilima za davanje ovlaštenja za kontrolu projekata (»Narodne novine« br. 32/14) u članku 4. stavku 2., 3. i 4., te u članku 5. stavku 2. riječ »revidentu« mijenja se riječima »podnositelju zahtjeva«, a iza riječi »toga ovlaštenja« briše se točka i dodaje se zarez i riječi », neovisno o činjenici je li ovlaštenje prestalo važiti.«.

Članak 2.

(1) U članku 6. stavak 2. u točki 3. riječi »preslika radne knjižice« mijenjaju se riječima »potvrda o podacima evidentiranim u matičnoj evidenciji Hrvatskog zavoda za mirovinsko osiguranje«.

(2) U članku 6., u stavku 3. broj: »1.« mijenja se brojem »2.«.

(3) Odredbe stavka 1. ovoga članka na odgovarajući način se primjenjuju na obrazac zahtjeva za davanje ovlaštenja za kontrolu projekata koji je sastavni dio ovoga Pravilnika (prilog 1.).

PRIJELAZNE I ZAVRŠNE ODREDBE

Članak 3.

Postupci započeti po odredbama Pravilnika o uvjetima i mjerilima za davanje ovlaštenja za kontrolu projekata (»Narodne novine« br. 32/14) dovršit će se po odredbama ovoga Pravilnika.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 360-01/14-04/13
Urbroj: 531-01-14-1
Zagreb, 30. svibnja 2014.

Ministrica
Anka Mrak-Taritaš, dipl. ing. arh., v. r.

Pravilnik, NN 69/2014-1315
## Pravilnik o izmjenama Pravilnika o mjerilima i načinu za određivanje cijena lijekova na veliko i o načinu izvješćivanja o cijenama na veliko

### NN 69/2014 (6.6.2014.), Pravilnik o izmjenama Pravilnika o mjerilima i načinu za određivanje cijena lijekova na veliko i o načinu izvješćivanja o cijenama na veliko

69 06.06.2014 Pravilnik o izmjenama Pravilnika o mjerilima i načinu za određivanje cijena lijekova na veliko i o načinu izvješćivanja o cijenama na veliko

MINISTARSTVO ZDRAVLJA

1316

Na temelju članka 188. stavka 5. Zakona o lijekovima (»Narodne novine«, br. 76/2013) ministar zdravlja donosi

PRAVILNIK

O IZMJENAMA PRAVILNIKA O MJERILIMA I NAČINU ZA ODREĐIVANJE CIJENA LIJEKOVA NA VELIKO I O NAČINU IZVJEŠĆIVANJA O CIJENAMA NA VELIKO

Članak 1.

U Pravilniku o mjerilima i načinu za određivanje cijena lijekova na veliko i o načinu izvješćivanja o cijenama na veliko (»Narodne novine«, broj 83/2013 i 12/2014) u članku 3. stavak 3. mijenja se i glasi:

»(3) Sastavni dio cijene lijeka na veliko je vrijednost veleprodajne marže i drugih zavisnih troškova najviše do 8,5%, koja se izračunava tako da se proizvođačka cijena lijeka uveća za vrijednost carine te se tako dobivena vrijednost uveća za vrijednost veleprodajne marže i drugih zavisnih troškova.«

Članak 2.

Članak 6. Pravilnika o izmjenama Pravilnika o mjerilima i načinu za određivanje cijena lijekova na veliko i o načinu izvješćivanja o cijenama na veliko (»Narodne novine«, broj 12/2014) briše se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-02/62
Urbroj: 534-10-1-2-2/4-14-1
Zagreb, 19. svibnja 2014.

Ministar
prof. dr. sc. Rajko Ostojić, dr. med., v. r.

Pravilnik, NN 69/2014-1316